অন্য দিকে বিএনপির মহাসচিব মির্জা ফখরুল ইসলাম আলমগীর অভিযোগ করেছেন, সম্পূর্ণ বিনা উস্কানিতে ধানমন্ডি আওয়ামী লিগের অফিস থেকে ছাত্রলীগের সশস্ত্র সন্ত্রাসীরা নিরস্ত্র শিক্ষার্থীদের ওপর ঝাঁপিয়ে পড়ে। তাদের মাথায় হেলমেট ছিল। অস্ত্র নিয়ে তারা কোমলমতি ছাত্র-ছাত্রীদের রক্তাক্ত ও জখম করেছে। বিএনপির চেয়ারপারসনের গুলশানের কার্যালয়ে শনিবার রাতে এক জরুরি সংবাদ সম্মেলনে তিনি এই অভিযোগ করেন।